b'\n_START_ARTICLE_\nUdachny\n_START_SECTION_\nHistory\n_START_PARAGRAPH_\nNatuklasan ang deposito ng diyamante ng Daanang Udachnaya (Udachnaya pipe) noong 1955. Dahil sa napakaliblib na kinaroroonan nito, hindi ito ginalugad hanggang sa dekada-1960. Kasabay ng pagsisimula ng produksiyon ng diyamante, itinatag ang pamayanang uring-urbano ng Udachny noong 1968. Ginawaran ito ng katayuang panlungsod noong 1987._NEWLINE_Bilang bahagi ng panukalang lalangin ang limasan para sa isang tailings dam para sa kalapit na minahang diyamante, pinasabog ang isang 1.7\xc2\xa0kilotoneladang bombang atomiko 98 metro (322\xc2\xa0talampakan) sa ilalim ng lupa malapit sa Udachny noong Oktubre\xc2\xa02, 1974. Nilayon ng naunang mga plano ang pagsasagawa ng walong katulad na mga pagsabog, ngunit dahil mas-mataas sa inaasahan ang naging pagkalat ng radyaktibong materyal o radioactive fallout, pinahinto ang proyekto pagkaraan ng unang pagsabog. Hindi isinara ang butas na kung saang naganap ang pagsabog hanggang sa pagkaraan ng labingwalong taon, nang sinarado ito gamit ang kongkretong kabaong ang anyo at may kapal na 7-hanggang-20-metro (23 hanggang 66\xc2\xa0na talampakan).\n_START_SECTION_\nEkonomiya\n_START_PARAGRAPH_\nNananatiling pangunahing gawaing ekonomiko ang pagmimina ng diyamante sa lungsod. Ang Udachny ay ang pangalawang pinakamahalagang sityo ng pagmimina ng diyamante kasunod ng Mirny para sa korporasyong ALROSA na pag-aari ng estado. Pinaglilingkuran ito ng Paliparan ng Polyarny na nasa 12 kilometro sa labas ng lungsod.'